**ДОКЛАД ЗА ИЗВЪРШЕНА ПРОВЕРКА НА**

**„Каскада“ ООД – с. Царацово**

На основание заповед №РД-250/17.10.2017 г. на Директора на РИОСВ – Пловдив, на 30.10.2017 г. беше извършена проверка на „Предприятие за преработка на пластмаси”, с. Царацово, Област Пловдив, Община Марица собственост на „Каскада“ ООД. Комплексната проверка е извършена от експерти на РИОСВ-Пловдив /фактор отпадъци, компонент води /, съгласно утвърден от Министъра на околната среда и водите „План за контролна дейност на РИОСВ-Пловдив за 2017г.”.

1. **Цел на проверката**

Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците и Закон за водите.

Основния предмет на дейност на дружеството е търговия с полимери, тяхното рециклиране, както и международен и вътрешен транспорт на готовата продукция /гранули/. Дружеството притежава сертификат по ISO 9001 и ISO 14000.

Обект на проверката находящ се в с. Царацово, Община Марица, Област Пловдив, е Предприятие за преработка на пластмаси. Проверени бяха следните инсталации и дейности:

1. Цехове за подготовка и рециклиране :

* Цех за полистирол
* Цех за полипропилен
* Цех за полиетилен-нова и стара линия-новата е Веко план за измиване, смилане и гранулиране, към която има изградено пречиствателно съоръжение.

1. Авторемонтна работилница
2. Ремонтна работилница
3. Утаители за производствени отпадъчни води

1. **Констатации от проверката по фактори и компоненти**

**Фактор „Отпадъци”**

За извършвана дейност дружеството представи работни листове за класификация на отпадъците, утвърдени от Директора на РИОСВ-Пловдив, с писма с наши изх. №№УО-175 от 06.04.2010г., №УО-268/01.03.2011г., УО-268/11.03.2011г. и УО-1834/29.10.2012г. Представи се регистрационен додумент с №09-РД-253-01 от 05.05.2016г. за събиране и транспортиране и регистрационен документ с №09-РД-255-01 от 05.05.2016г. за извършване на дейности с кодове: R3, R12 и R13 на отпадъци от пластмаса.

Представиха се отчетни книги по Приложение №1 и Приложение №4 изготвени, съгласно Наредба1/2014г. за реда и образците по които се предоставя информация за дейностите по отпадъците, както и реда за водене на пиблични регистри /ДВ, бр.30 от 15.04.2016г., в сила от 16.06.2016г./, които са заверени от Директора на РИОСВ-Пловдив и се водят редовно, не се представи отчетна книга по Приложение №2 от горецитираната Наредба.

При направения обход на територията на предприятието се констатира, че има обособени места и съдове с обозначителни табели за съхранението на образуваните от дейността на дружеството отпадъци в зависимост от техния вид, състав и свойства, съгласно Наредба№2/2014г. за класификация на отпадъците /ДВ,бр.66 от 08.08.2014г./.

Отпадъците формирани от дейността на дружеството се предават на фирми имащи разрешителни документи, съгласно чл.35 от Закон за управление на отпадъците /ДВ, бр.53/13.07.2012г., изм. и доп., бр.88 от 03.11.2017г./. Представиха се договори с „Анес-96“ ООД от 15.01.2016г., “Хамбургер Рисайклинг България“ ЕООД от 24.02.2016г., „Хефти Металс“ ЕООД от 04.01.2017г., „Еко Консулт Ресурс“ ЕООД от 02.01.2017г., с „Папир БГ“ООД от 01.04.2011г.- безсрочен.

В момента на проверката дружеството представи писмо с вх. №7831/10.03.2017г., с което се удостоверява , че е изпратен годишния отчет за отпадъците , за календарната 2016г. в ИАОС.

За пуснатите на вътрешния пазар на РБългария опаковки от пластмаса , съответно 25 кг./торби/ или 1250 кг./биг-бег/, за което дружеството представи договор №Д 5584-К-01/01.01.2013г. с „Екобулпак“ АД. Дружеството представи удостоверение №5584/01.01.2017г., с което се удостоверява, че „Каскада“ ООД участва в колективна система, като настоящото важи до 31.12.2017г. За заплащане на продуктова такса „Каскада“ ООД, тъй като пуска на вътрешния пазара на РБългария опаковани стоки съставя месечни справки декларации, изготвени съгласно Приложение №15 от Наредба за определяне на реда и размера за заплащане на продуктова такса / ДВ, бр.30 от 15.04.2016г., в сила от 16.06.2016г./ за период от 01.01.2017г. до 30.09.2017г. Представиха се платежни документи от които е видно, че „Каскада“ ООД е заплатила лицензионното възнаграждение към „Екобулпак“ АД за гореописания период.

**Компонент „ Води“**

Извършва се рециклиране на полимери до краен продукт - гранулат. Преработват се полимерни отпадъци от полиетилен висока плътност, полипропилен и полистерол. Обектът се водоснабдява с вода за питейни нужди от водопроводната мрежа на с.Царацово. За производствени нужди се ползва вода от собствени водоизточници - 3 бр. сондажни кладенци, като водата се ползва за изпиране на отпадъците, както и за охлаждане на оборудването.

Отпадъчните води са заустени в общински отводнителен канал, поречие на р.Марица. „Каскада“ ООД, притежава Разрешително за ползване на воден обект за заустване на отпадъчни води в повърхностни водни обекти №33740022/02.12.2008г., продължено с Решение №РР-1933/2014г. и Решение с №РР-2327/2015г. издадени от БДИБР-Пловдив, във връзка с чл.46, ал.1, т.3, буква „Б“ от Закона за водите.

При проверката се констатира следното:

В цех за полиетилен работи линия за смилане, измиване и гранулиране, като отпадъчните води от измиване на отпадъка се пречистват в локално пречиствателно съоръжение, като водата се ползва в оборот. Отпадъчните производствени води от втората линия за полиетилен, както и от цеховете за полистерол и полипропилен се пречистват в два броя вертикални утаители /метални/, след което се отвеждат в бетонов резервоар, и в последствие се заустват в общински отводнителен канал.

Битово фекалните води след пречистване в двукамерна септична яма се отвеждат като смесен поток с производствените води от измиване на отпадъка и охлаждащите води от охлаждане на технологичното оборудване. Количеството на заустената вода не се измерва.

Дружеството провежда заложения в РЗ и План за собствен мониторинг-собствен мониторинг. Представя в РИОСВ-Пловдив протоколи от изпитване за първо и второ полугодие на 2017г.. Пробонабирането не е от акредитирана лаборатория. Изпитването е извършено от ЛКП на Аграрен университет-Пловдив със сертификат за акредитация , рег.№93ЛИ/04.05.2016г.. Представен е в законовия срок-до 31.03. доклад за изпълнение на условията в РЗ, както и платежен документ за заплатена такса за заустване. Има изготвен и одобрен от БДИБР-Пловдив, План за собствен мониторинг с писмо с вх.№1946/14.07.2014г.

**III. Предписания, срокове за изпълнение, отговорници**

1. Да се представи с уведомително писмо отчетна книга изготвена по Приложение №2 от Наредба №1/2014г., за реда и образците по които се предоставя информация за дейностите по отпадъците, както и реда за водене на публични регистри /ДВ, бр.30 от 15.04.2016г., в сила от 16.06.2016г./.

Срок: 06.11.2017г.

Отговорно лице: Управителя

**IV. Съответствие, последващ контрол**

За констатираните несъответствия на обекта с изискванията на екологичното законодателство е направено съответното предписание и са поставен срок за неговото отстраняване. За изпълнение на предписанието ще бъде извършена последваща проверка при необходимост на място и/или по документи.